Η Ήρα και ο σύζυγος της (Γιώργος) ήταν κάτι παραπάνω από καταπληκτικοί οικοδεσπότες. Για την ακρίβεια μας φέρθηκαν σα να είμαστε φίλοι τους και μας φιλοξενούσαν. Ο Γιώργος μας πήρε με το αυτοκίνητό του από τη στάση του μετρό (Πανόρμου) για να μην κουβαλάμε τις αποσκευές μας και με περισσή ευγένεια μας "έδωσαν" το σπίτι στις 10.00 το πρωί, ενώ η προγραμματισμένη ώρα ήταν 15.00 προκειμένου να αλλάξουμε και να αφήσουμε τα πράγματα μας για να πάμε βόλτα άνετα!!!! Το ίδιο έγινε και την τελευταία ημέρα της παραμονής μας, όπου μας φύλαξαν τα πράγματα στο σπίτι τους (πετούσαμε το βράδυ) και τα πήραμε το απόγευμα. Τέλος, να αναφέρω πως στο διαμέρισμα η Ήρα και ο Γιώργος είχαν φροντίσει να μας αφήσουν κρύο εμφιαλωμένο νερό στο ψυγείο, σοκολατάκια σε διάφορα μέρη του σπιτιού, ψωμί, μαρμελάδες, βούτυρο και μέλι για πρωινό.
Όσον αφορά στο σπίτι θεωρώ πως οι φωτογραφίες το αδικούν, μιας και μπορεί να φαίνεται καταπληκτικό, με τρομερή θέα και καινούργιο, αλλά πιστέψτε με, μόλις το αντικρίζεις από κοντά αναιρείς τα παραπάνω επίθετα και τα πολλαπλασιάζεις πολλές φορές. Πεντακάθαρα σεντόνια, πετσέτες, μαξιλάρια, κουζίνα, σκεύη. Επίσης, πολύ μεγάλο και άνετο κρεβάτι, καινούργια τηλεόραση και πολλές μικρές λεπτομέρειες που αξίζει να τις ζήσετε. Φυσικά το μπαλκόνι δε χρειάζεται περαιτέρω σχολιασμό, απλά να αναφέρω ότι "βλέπει" όλη την Αθήνα και περικλείεται από πανέμορφα λουλούδια.
Η τοποθεσία του σπιτιού ήταν καταπληκτική, καθώς η γειτονιά σου αποπνέει αίσθημα ασφάλειας (υπάρχουν 3 πρεσβείες στην περιοχή) και βρίσκεται κοντά σε στάσεις λεωφορείου, τρόλλευ και μετρό.
Η εμπειρία μας ήταν εξαιρετική, οι οικοδεσπότες μας φέρθηκαν σαν φίλοι, επομένως η επόμενη μας επίσκεψη είναι θέμα χρόνου.